Gríðarlega löng bílaröð hefur nú myndast á Reykjanesbrautinni þar sem færð er orðin mjög slæm . Nokkrir sem sátu fastir í röðinni tóku upp á því að yfirgefa bílana sína og ganga upp í flugstöðina til að ná flugum sínum . Röðin er gríðarlega löng og nær frá flugstöðinni að Þjóðbraut . Lögreglustjórinn á Suðurnesjum Lögreglustjórinn á Suðurnesjum biðlar til fólks að gera þetta ekki ; engin flug eru um þessar mundir vegna veðurs og verða ökumenn að bíða rólegir eftir að leysist úr umferðarteppunni . „ Töluverð hætta steðjar að þessum einstaklingum og var þeim komið í var í bifreiðum sem sitja fastar á Reykjanesbraut , “ segir í tilkynningu frá embætti lögreglustjórans á Facebook . „ Við þökkum þeim vegfarendum sem aðstoðuðu með það kærlega . Ekki hætta ykkur út í þetta óveður illa til búin , “ segir að lokum í tilkynningunni . STÖÐVIÐ ! - STOP ! Aðilar sem telja sig hafa verið að missa af flugi hafa tekið upp á því að ganga upp í flugstöð til að ...